Օրլանդո Բլում

Օրլանդո Բլումը (, ), Օրլանդո Ջոնաթան Բլանչարդ Բլում բնագիր անունով () բրիտանական դերասան է։ Ճանաչում է ստացել «Մատանիների տիրակալը» (2001, 2002, 2003) եռագրության, «Կարիբյան ծովի ծովահենները. «Սև մարգարտի» անեծքը» (2003), «Կարիբյան ծովի ծովահենները. Մեռյալի սնդուկը» (2006) և «Կարիբյան ծովի ծովահենները. Աշխարհի ծայրին» (2007) արկածային ֆիլմերի դերերով։

 Կենսագրություն 
 Պատանեկություն 
Օրլանդո Բլումը ծնվել է 1977 թվականի հունվարի 13-ին Քենթերբերիում, Քենթ կոմսություն, Մեծ Բրիտանիա։ Անունը ստացել է ի պատիվ XVII դարի անգլիացի երգահան Օրլանդո Գիբսոնի։ Նրա մայր Սոնյան (Կալկաթայի ծնունդ) զբաղվում էր բիզնեսով, ղէեկավարում էր արտասահմանյան ուսանողների համար լեզվային դպրոցով, ինչպես նաև հրապուրված էր գրական աշխատանքով։ Նրա հայրը՝ Հարրի Բլումը (Harry Saul Bloom, 1913—1981 թթ.), ՀԱՀ-ից էր, գրող և լրագրող, աշխատում էր իրավունքի պրոֆեսոր Քենթի Համալսարանում։ Նախկինում նա պայքար էր վարում ՀԱՀ-ում ցեղային խտրականության դեմ, Նելսոն Մանդելայի փաստաբաններից մեկն էր։ Հետագայում Հարրի Բլումը գրում է մի քանի գրքեր ՀԱՀ-ում ռասային խտրականության մասին, որի համար հետապնդվում էր հարավաֆրիկյան կառավարության կողմից և 1963 թվականին ստիպված էր գաղթել Մեծ Բրիտանիա։ Խորթ եղբայրը՝ լուսանկարիչ Սթիվեն Բլում (Stephan Bloom, ծնվել է 1953 թվականին), խորթ քույրը՝ լուսանկարչուհի Սյուզեն Ստորմ Բլում (Susan Storm Bloom, ծնվել է 1948 թ.), հարազատ քույրը՝ դերասանուհի Սամանթա Բլում (Samantha Bloom, ծնվել է 1975 թ.)։

Չորս տարեկան հասակում Օրլանդոն զրկվում է հորից և տղայի ու նրա ավագ քրոջ դաստիարակությունը ընկնում է մոր և Բլումների ընտանիքի մտերիմ բարեկամ Քոլին Սթոունի ուսերի վրա, ով նշանակվում է նրանց խնամակալ։ Ավելի ուշ, երբ Օրլանդոն տասներեք տարեկան էր, մայրը խոստովանում է նրան, որ հենց Սթոունն է, իրականում, հանդիսանում նրա կենսաբանական հայրը։ Սոնյան վաղ տարիներից երեխաներին ներարկում էր սեր դեպի մշակույթը և այդ պատճառով Օրլանդոն վաղաժամ ցուցաբերում է հակում դեպի լեզուները, լուսանկարչությունը և թատրոնը։ Բացի այդ, պատանի ժամանակ նա հրապուրվում էր ձիերով և լավ ձիավարող էր, ինչը հետագայում հարկավոր եղավ նրա կինոկարիերայում։

Ուսումը դպրոցում Օրլանդոյին տրվում էր դժվարությամբ։ Նա տառապում էր դիսգրաֆիայով և այդ պատճառով հաճախ դառնում էր հասակակիցների ծաղրուծանակի առարկա։

 Կարիերայի սկիզբը 
Բլումի նորամուտը բեմ կայացել էր դեռևս մանկությունում, երբ նա մասնակցություն էր ունենում մի շարք դպրոցական բեմադրություններում։ 1993 թ., տասնվեց տարեկան հասակում, նա ուղևորվում է Լոնդոն և անց է կացնում երկու սեզոն, խաղալով Ազգային երիտասարդական թատրոնի բեմում, որից հետո մեկ տարվա ուսման գրանտ է ստանում Բրիտանա-ամերիկյան դրամատիկական մշակույթի ակադեմիայում, որի շրջանավարտներն են եղել Ջենիֆեր Էլը, Օլիվեր Պլատը և Դևիդ Շվիմերը։ Ուսման ժամանակ նա մասնակցություն է ունենում «Զբոսանք վիեննական անտառում» ներկայացման մեջ, ինչպես նաև, ձառք է բերում սեփական գործակալ։

1996 թ. Բլումը հեռուստատեսությունում իր նորամուտը նշում է «Դժբախտ պատահար» սերիալի մի քանի դրվագներում, իսկ 1997 թ. տեղի է ունենում նրա առաջին հայտնվելը էկրաններին՝ «Ուայլդ» («Wilde») կենսագրական դրամայում, Սթիվեն Ֆրայի և Ջուդ Լոուի հետ գլխավոր դերերում։ Այդ կնոնկարում Բլումը հայտնվում է պատանի-անբարոյականի էպիզոդիկ դերում։

Հետագայում Բլումը, երեք տարիների ընթացքում, շարունակում է կատարելագործել դերասանական վարպետությունը Գիլդհոլի երաժշտության և թատրոնի դպրոցում, որտեղ Շեքսպիրի, Միլթոնի և Չեխովի պիեսների խնամքով ուսումնասիրումը օգնում է նրան ազատվելու դիսլեքսիայից, հիվանդություն, որով նա տառապում էր մանուկ հասակից։ Նույն ժամանակաշրջանում Բլումը մասնակցություն է ունենում մի քանի թատերական բեմադրություններում. «Տասներկուերորդ գիշեր»՝ ըստ Շեքսպիրի պիեսի, «Տրոյական կանայք», «Ճայ»՝ ըստ Չեխովի պիեսի, «Մեֆիստո» և այլն։

 Ճանաչում 
Ուսման երրորդ տարվա ավարտին Բլումը մասանակցություն է ունենում Ֆարամիրի դերի քասթինգին, Նոր Զելանդացի ռեժիսոր Պիտեր Ջեքսոնի մեծամասշտաբ նախագծում, Տոլկինի «Մատանիների տիրակալը» («The Lord of the Rings») վեպի էկրանավորումում։ Շուտով նա ստանում է պատասխան, որում Ջեքսոնը հայտնում է, ու Ֆարամիրի դերը արդյունքում բաժին է հասել ավստրալիացի դերասան Դևիդ Վենհեմին, սակայն դրա փոխարեն Բլումին առաջարկում է ավելի գրավիչ դեր՝ էլֆ Լեգոլասի, էլֆերի Անտառային թագավորության արքայազնի։ Օրլանդոն, բնականաբար, համաձայնվում է և 2000 թվականին մասնակցություն ունենալով «Մաքուր անգլիական սպանություններ» («Midsomer Murders») հեռուստասերիալի դրվագում, 18 ամսով ուղևորվում է Նոր Զելանդիա, որտեղ անց էին կացվում եռագրության առաջին մասի՝ «Մատանու եղբայրություն» («The Fellowship of the Ring»), նկարահանումները։

Լարված նկարահանումներից հետո դերասանն ընկերների հետ ուղևորվում է Հնդկաստանև այնտեղ դիմավորում 2001 թվականի Ամանորը, չկասկածելով «Մատանու եղբայրության», խլացուցիչ հաջողության մասին։ Վերադառնալով ուղևորությունից, նա հայտնաբերում է, որ մի ակնթաթում դարձել է աշխարհահռչակ, իսկ նրա անունը մտել է Համացանցի փնտրողական ամենահայտնի հարցումների քսանյակի մեջ։ Լեգոլասի դերը Բլումի համար անցաթուղթ է դառնում դեպի կինո և նրան բերում է «Իմպերիա» մրցանակ լավագույն նորամուտի համար։

Նույն թվականին Բլումը նկարահանվում է նորակոչիկ Թոդ Բլեքբերնի դերում Ռիդլի Սքոթի «Սև բազե» («Black Hawk Down») ռազմական դրամայում։ Կինոնկարը առատ էր ողբերգական ճշմարտացիությամբ մարտերի տեսարանների նկարահանումներով և հիմնված էր իրական դեպքերի վրա՝ 1993 թվականի հոկտեմբերի 3-ին Սոմալիում ամերիկյան խաղաղապահ ուժերի գործողությունների։

2002 և 2003 թթ. Բլումը շարունակում է նկարահանումները Ջեքսոնի մոտ, եռագրության եզրափակիչ մասերում՝ «Մատանիների տիրակալը. Երկու ամրոց» («The Lord of the Rings։ The Two Towers») և «Մատանիների տիրակալը. Թագավորի վերադարձը» («The Lord of the Rings։ The Return of the King»), իսկ այնուհետև նկարահանվում է կողոպտիչ Ջոզեֆ Բիրնի դերում «Քելլիի ավազակախումբը» («Ned Kelly») կենսագրական դրամայում, ֆիլմ Ավստրալիայի ազգային հերոս, ավազակ Նեդ Քելլիի մասին, ով ձեռք է բերել ավստրալիական Ռոբին Հուդի փառքը։ Բիրնի դերի համար Օրլանդոն անվանակարգվում է Ավստրալիայի կինոյի ինստիտուտի մրցանակին տիրելու համար՝ որպես երկրորդ պլանի լավագույն դերասան։

Այնուհետև, 2003 թվականին, հետևում է ևս մեկ կարևոր աշխատանք Օրլանդոյի կարիերայում՝ Ուիլլ Թերների դերը Գոռ Վերբինսկու «Կարիբյան ծովի ծովահենները. «Սև մարգարտի» անեծքը» («Pirates of the Caribbean։ The Curse of the Black Pearl») արկածային ֆիլմում։ Նկարահանման հրապարակում Բլումի խաղընկերներն էին Ջոնի Դեփը, որը խաղում էր ծովահեն-ավազակ Ջեք Ճնճղուկին, Քիրա Նայթլին և Ջեֆրի Ռաշը։ Ֆիլմը մեծ հաջողություն է ունենում կինոթատրոններում և համաշխարհային վարձույթում հավաքում է ավելի քան 650 միլիոն դոլարPirates of the Caribbean: The Curse of the Black Pearl — Box Office Mojo։

 Կարիերայի շարունակություն 
2004 թվականին հայտնվելով բրիտանական «Կալցիումից տղան» («The Calcium Kid») կատակերգությունում, կաթնագործ Ջիմի Կոնելիի դերում, ով անսպասելիորեն հայտնվում է բռնցքամարտի աշխարհի չեմպիոնի թեկնածուի կարգավիճակում, Բլումը մասնակցություն է ունենում հերթական հոլիվուդյան խոշորաբյուջետային կինոնկարում՝ «Տրոյա» («Troy») պատմական դրամայում, Հոմերոսի «Իլիական» պոեմի հիման վրա։ Աքիլլեսի դերը կատարում է Բրեդ Փիթը, իսկ Բլումը խաղում է սիրունիկ Պարիսին։ Չնայած պատմական անճշտությունների առատությանը և սկզբնաղբյուրի բավականին ազատ մեկնաբանությանը, ֆիլմը համաշխարհային վարձույթում հավաքում է համարյա 500 միլիոն դոլարTroy — Box Office Mojo։ Բլումի համար 2004 թվականի երրորդ ֆիլմը դառնում է «Նավահանգիստ» («Haven») քրեական դրաման, որի սկզբնախաղը կայանում է Տորոնտոյի միջազգային կինոփառատոնում։

2005 թվականին դերասանի կարիերան շարունակում է զարգանալ, նա ներգրավված էր երկու բավականին հաջողակ նախագծերում։ Սկզբում նա նկարահանվում է Ռիդլի Սքոթի «Երկնային արքայություն» («Kingdom of Heaven») պատմական ֆիլմում, կատարելով դարբին Բալիանի դերը, ով, իմանալով, որ հանդիսանում է բարոն Գոտֆրիդ Իբելինացու ապօրինածին որդին, ընդունվում է նրա խաչակիրների ջոկատը և ուղևորվում է մարտնչելու մուսուլմանների դեմ, Սուրբ Երկիր։

Հետագայում, նույն տարում, հետևում է կոշիկի անհաջողակ դիզայներ Դրյու Բայլորի դերը Քեմերոն Քրոուի «Էլիզաբեթթաուն» («Elizabethtown») սենտիմենտալ մելոդրամայում, որտեղ Բլումի խաղընկերուհին է դառնում Քիրստեն Դանստը։

2006 թվականին մասնակցություն ունենալով նավապետ Ջեք Ճնճղուկի և նրա ընկերների արկածների մասին առաջին ֆիլմի ոչ պակաս հաջողակ շարունակությունում՝ «Կարիբյան ծովի ծովահենները. Մեռյալի սնդուկը» («Pirates of the Caribbean։ Dead Man's Chest»), Բլումը նկարահանվում է էպիզոդիկ դերում Ալեք Քեշիշյանի «Սեր և ուրիշ աղետներ» («Love and Other Disasters») ռոմանտիկ կատակերգությունում, Բրիտանի Մերֆիի հետ գլխավոր դերում։ Ֆիլմի պրեմիերան նախատեսված էր 2006 թվականի սեպտեմբերին և կայանում է Տորոնտոյի միջազգային կինոփառատոնում։ 2014 թվականի ապրիլի 2-ին Օրլանդո Բլումը արժանանում է Աստղի Հոլիվուդյան փառքի ծառուղիում, կինոարտադրության զարգացման գործում ավանդի համար։

 Անձնական կյանք 
225px|մինի|Բլումն ինքնագրեր է բաժանում, 2005 թվական
Բլումն ասում է, որ նա փորձում է «չկտրել իրեն իրական կյանքից այնքան, որքան դա հնարավոր է»։ Նա երկրպագում է «Մանչեսթեր Յունայթեդ»-ին և ապրում է Լոնդոնում։ «Երկնային արքայություն» ֆիլմի նկարահանումների ժամանակ, Մարոկկոյում, Օրլանդո Բլումը փրկում և իրեն մոտ է վերցում Սիդի շանը (բակապահ շան և սալյուկի ցեղատեսակի խառնուրդ՝ սև և կրծքին սպիտակ պուտերով)։ Բլումը բուդդայական է։ 2004 թվականին դառնում է Սոկա Գակայ կազմակերպության անդամ։ Նաև հանդիսանում է կազմակերպության անդամ, որը պայքարում է բնապահպանության համար։ Կազմակերպության աջակցության համար Լոնդոնի իր տունը ձևափոխում է արևային մարտկոցների, դասավորելով աղբը վերամշակման համար և օգտահանելով օգտագործված լամպերը։ Մասնակցում է ՅՈՒՆԻՍԵՖ-ի ծրագրերին, լինելով կազմակերպության միջազգային դեսպան։

Բլումը հանդիպում էր ամերիկացի դերասանուհի Քեյթ Բոսուորտի հետ։ Նրանք հանդիպել էին սրճարանի մոտ, 2002 թվականին, որտեղ նա ներկայացվել էր Քեյթին իրենց ընդհանուր ընկերոջ կողմից։ Շուտով Բլումը նորից հանդիպում է Քեյթին «Մատանիների տիրակալը. Երկու ամրոց» ֆիլմի պրեմիերայի ժամանակ։ Երկուսա էլ գտնվում էին ժամանակավոր կապի մեջ 2002 թվականից մինչև 2006 թվականի սեպտեմբերին բաժանումը։

Օրլանդոյի անունը, նաև, հաճախ կապում են դերասանուհիներ Ումա Թուրմանի, Քիրստեն Դանստի, Սիեննա Միլլերի, Ջեսիկա Բիլի, Պենելոպե Կրուսի, Նաոմի Հարիսի հետ։ Բացի այդ, լուրեր էին պտտվում Ջենիֆեր Էնիսթոնի հետ սիրավեպի մասին, նրանից հետո, երբ նրանց միասին տեսնում են Մեքսիկայում հանգստանալու ժամանակ։

2010 թվականի հուլիսին նա ամուսնանում է ավստրալուհի մոդել Միրանդա Քերի հետ։ 2011 թվականի հունվարի 6-ին զույգի մոտ ծնվում է որդի՝ Ֆլինն Քրիստոֆեր Բլենչարդ Կոուպլենդ Բլում։ Դա երկուսի համար էլ առաջնեկն էր։ 2013 թվականին զույգը հայտարարում է բաժանման մասին, սակայն պաշտոնական ամուսնալուծության մասին խոսք առայժմ չկա։

Բլումը բազմաթիվ վնասվածքներ ունի. ձաք ձեռքի կոտրվածք, ծառից ընկնելու հետևանքով գանգի վնասվածք, ռեգբի խաղալու արդյունքում քթի կոտրվածք, Շվեյցարիայում դահուկներով սահելու ժամանակ աջ ոտքի կոտրվածք, ձախ ոտքի կոտրվածք (մոտոցիկլով զբոսնելու ժամանակ), սնոուբորդի ժամանակ աջ դաստակի կոտրվածք։ 1998 թվականին, դեռևս դպրոցում ուսանելու ժամանակ, Օրլանդոն ստանւմ է ծանր վնասվածք, երբ իր ընկերոջը օգնում էր վերանորոգելու պատշգամբի տանիքը։ «ես կոտրեցի մեջքս։ Ես ցած ընկա պատուհանից… ընկերոջս մոտ բնակարանի տակի հարթակում ապակեպատ տանիք էր և ես սահեցի ջրահորդանի վրա։ Այն չդիմացավ և ես թռա երեք հարկ։ Ինձ ասացին, որ ես, հնարավոր է, չեմ կարողանա նորից քայլել։ Իսկ այնուհետև ինձ վիրահատության ենթարկեցին և ես դուրս եկա հիվանդանոցից մոտավորապես 12 օր անց»։ Վիրաբույժների ջանքերով նա կարողացավ բավականին կարճ ժամկետում վերադառնալու լիարժեք կյանքի։

 Փաստեր դերասանի մասին 
 Օրլանդոն որոշում է դերասան դառնալ Փոլ Նյումանի մասնակցությամբ «Խարդախը» ֆիլմի դիտումից հետո։
 Բլումը ինքնուրույն է կատարում գործնականում բոլոր իր հնարքները «Մատանիների տիրակալը. Մատանու եղբայրություն» (2001 թվական) ֆիլմում։ Այդ հնարքներից մեկի կատարման ժամանակ նա կոտրում է կողը։
 Նրա հոբբին - սպորտի էքստրեմալ տեսակներն են (սքայդայվինգ, սյորֆինգ, թռիչքներ պարապլանով, սնոուբորդինգ), բացի այդ նա սիրում է քանդակագործություն, լուսանկարչություն և ավտոմեքենաներ։
 2004 թվականի սեպտեմբերին «Empire» ամսագիրը նրան անվանում է ամենասեքսուալ դերասանը այժմ ապրողների մեջ, իսկ կինոաստղերի ընդհանուր վարկանիշում նա զբեղեցնում է երրորդ հորիզոնականը՝ Քիրա Նայթլիից և Անջելինա Ջոլիից հետո։
 2004 թվականին «People» ամսագիրը Էրլանդոլին անվանում է Հոլիվուդի ամենացանկալի ամուրի։
 Հանդիսանում է բուսակերOrlando Bloom։
 Ազատ խոսում է ֆրանսերենով։
 Սիրելի գիրքը Ֆ. Մ. Դոստոևսկու «Կարամազով եղբայրներ»-ն է։

 Ֆիլմագրություն 
 Դերակատարումներ 
Թիվ  Ֆիլմի անուն  Բնօրինակի անվանումը  Դերը  Ժանրը  Ռեժիսոր  Խաղընկերներ 1986 - ...  Աղետ  Casualty  Նեոլ Հարիսոն  սերիալ, Դրամա  Մայքլ Օուեն Մորիս, ...  1997  Մաքուր անգլիական սպանություն  Midsomer Murders  ջուր խմող Փիթեր  սերիալ  Փիթեր Սմիթ, ...  1997  Ուայլդ  Wilde  վարձով տղան  Կենսագրական  Բրայան Գիլբերտ  Ջուդ Լոու, Վանեսա Ռեդգրեյվ 2001  Մատանիների տիրակալը. Մատանու եղբայրություն  The Lord of the Rings։ The Fellowship of the Ring  Լեգոլաս  Ֆենտեզի  Փիթեր Ջեքսոն  Էլայջա Վուդ, Յան Մաքկելեն, Վիգո Մորտենսեն, Լիվ Թայլեր, Քեյթ Բլանշետ, Ջոն Ռիս-Դևիս, Շոն Բին 2001  Սև Բազե  Black Hawk Down  Սև Այրվածք  Ռազմական  Ռիդլի Սքոթ  Ջոշ Հարթնեթ, Էրիկ Բանա, Էվան Մաքգրեգոր 2002  Մատանիների տիրակալը. Երկու ամրոց  The Lord of the Rings։ The Two Towers  Լեգոլաս  Ֆենտեզի  Փիթեր Ջեքսոն  Էլայջա Վուդ, Յան Մաքկելեն, Վիգո Մորտենսեն, Լիվ Թայլեր, Քեյթ Բլանշետ, Ջոն Ռիս-Դևիս, Շոն Բին, Դևիդ Ուենեմ, Քրիստոֆեր Լի 2003  Քելլիի ավազակախումբը  Ned Kelly  Ժոզեֆ Բըրնե  Վեստեռն, Մարտական  Մրեգոր Ջորդան  2003  Կարիբյան ծովի ծովահենները. «Սև մարգարտի» անեծքը  Pirates of the Caribbean։ The Curse of the Black Pearl  Ուիլ Թըրներ  Ֆենտեզի, Արկածային  Գոռ Վերբինսկի  Ջոնի Դեփ, Ջեֆրի Ռաշ, Քիրա Նայթլի, Ջեք Դևենպորտ, Ջոնաթան Փրայս, Զոի Սալդանա 2003  Մատանիների տիրակալը. Թագավորի վերադարձը  The Lord of the Rings։ The Return of the King  Լեգոլաս  Ֆենտեզի  Փիթեր Ջեքսոն  Էլայջա Վուդ, Յան Մաքկելեն, Վիգո Մորտենսեն, Լիվ Թայլեր, Քեյթ Բլանշետ, Ջոն Ռիս-Դևիս, Շոն Բին, Դևիդ Ուենեմ, Քրիստոֆեր Լի 2004  Կալցիումից տղան  The Calcium Kid  Ջիմի Քոնելի  Կատակերգություն  Ալեքս դը Ռակոֆ  2004  Տրոյա  Troy  Պարիս  Արկածային  Վոլգգանգ Պետերսոն  Բրեդ Փիթ, Էրիկ Բանա, Դայան Կրյուգեր, Շոն Բին 2004  Նավահանգիստ  Haven  ամաչկոտը  Դրամա, Քրեական  Ֆրենկ Է. Ֆլաուերս  Զոի Սալդանա 2005  Երկնային արքայություն  Kingdom of Heaven  Բալիան դը Իբելին  Դրամա, Արկածային, Պատմական  Ռիդլի Սքոթ  Ջերեմի Այրոնս, Եվա Գրին, Էդվարդ Նորթոն, Լիամ Նիսոն 2005  Էլիզաբեթթաուն  Elizabethtown  Դրյու Բեյլոր  Մելոդրամա  Քեմերոն Կրոու  Քիրստեն Դանստ, Սյուզան Սարանդոն, Ջեսիկա Բիլ 2006  Հայոց ցեղասպանություն  Armenian Genocide  Ագյուստին Բերնաու (հնչյունավորում)  Փաստագրական  Էնդրյու Դոլդբերգ  2006  Կարիբյան ծովի ծովահենները. Մեռյալի սնդուկը  Pirates of the Caribbean։ Dead Man's Chest  Ուիլ Թըրներ  Ֆենտեզի, Արկածային  Գոռ Վերբինսկի  Ջոնի Դեփ, Ջեֆրի Ռաշ, Քիրա Նայթլի, Ջեք Դևենպորտ, Ջոնաթան Փրայս, Բիլ Նայի, Նաոմի Հարիս 2006  Սեր և ուրիշ աղետներ  Love and Other Disasters  Հոլիվուդ Պաոլո  Մելոդրամա, Կատակերգություն  Ալեք Քեշիշյան  Բրիտանի Մերֆի 2007  Կարիբյան ծովի ծովահենները. Աշխարհի ծայրին  Pirates of the Caribbean։ At World's End  Ուիլ Թըրներ  Ֆենտեզի, Արկածային  Գոռ Վերբինսկի  Ջոնի Դեփ, Ջեֆրի Ռաշ, Քիրա Նայթլի, Ջեք Դևենպորտ, Ջոնաթան Փրայս, Բիլ Նայի, Նաոմի Հարիս, Չոու Յուն Ֆատ 2007  Էվերեստ. Վերելք հանուն աշխարհի  Everest։ A Climb for Peace  պատմող  Փաստագրական  Լենս Թրամբալ  2008  Նյու Յորք, ես քեզ սիրում եմ  New York, I Love You  Դավիդ, (էպիզոդիկ)  Մելոդրամա  Նատալի Փորտման, Ֆատիխ Ակին, Բրետ Ռետներ և ուրիշներ  Նատալի Փորտման, Բրեդլի Կուպեր, Էնդի Գարսիա, Հեյդեն Քրիստենսեն, Շայա Լաբաֆ, Մեգի Քյու 2010  Ցավակցություն համեղի նկատմամբ  Sympathy for Delicious  Բիծ  Դրամա  Մարկ Ռուֆալո  Մարկ Ռուֆալո, Ջուլյետ Լյուիս 2010  Գլխավոր փողոց  Main Street  Հարիս Փարկեր  Դրամա  Ջոն Դոյլ  Քոլին Ֆերթ 2011  ԼԱ Ֆիլի կյանքը  LA Phil Live  Ռոմեո  սերիալ  Մայքլ Բեյեր  2011  Մարտ սեփական իրավունքների պաշտպանման համար  Fight for Your Right Revisited  Ջոնի Ռիալ  Կարճամետրաժ  Ադամ Յաուխ  Էլայջա Վուդ 2011  Լավ բժիշկը  The Good Doctor  դոկտոր Մարտին Բլեյք  Դրամա  Լենս Դեյլի  2011  Հրացանակիրները  The Three Musketeers  Բեքինգեմի դուքս  Արկածային  Փոլ Ու. Ս. Անդերսոն  Միլա Յովովիչ, Լոգան Լերման, Մեթյու Մաքֆեյդեն, Ռեյ Սթիվենսոն, Լյուկ Էվանս, Գաբրիելա Ուա 2013  Զուլու  Zulu  Բրիան Էպկին  Դրամա   2014  Հոբիթ. Հինգ բանակների ճակատամարտը  The Hobbit։ The Battle of the Five Armies  Լեգոլաս  Ֆենտեզի  Փիթեր Ջեքսոն  Յան Մաքկելեն, Քեյթ Բլանշետ, Էվանջելինա Լիլի 2014  Քաղաքներ  Cities     -  Գաղափար Ամերիկայում  Idea in America    

 Պրոդյուսեր 
Թիվ  Ֆիլմի անուն  Բնօրինակի անվանումը 2004  Նավահանգիստ  Haven  2011  Լավ բժիշկը  The Good Doctor 

 Մրցանակներ և անվանակարգումներ 
 Մրցանակներ և անվանակարգումներ Թվական Մրցանակ Կատեգորիա Ֆիլմ Արդյունք Ծանոթագրություն2002ՍատուրնCinescape Genre Face of the Future AwardՄատանիների տիրակալը. Մատանու եղբայրություն<center>Իմպերիա/center>Լավագույն նորամուտMTV Movie AwardsՏղամարդու տարվա լավագույն ճեղքումOnline Film & Television AssociationՏղամարդու տարվա լավագույն ճեղքումՖինիքսի կինոքննադատների միությունԼավագույն դերասանական կազմԱՄՆ կինոդերասաենների գիլդիաԼավագույն դերասանական կազմ խաղարկային ֆիլմում2003Հոլիվուդի կինոփառատոնՏղամարդու լավագույն ճեղքումAustralian Film InstituteԵրկրորդ պլանի լավագույն տղամարդու դերՔելլիի ավազակախումբըDVD Exclusive AwardsԼավագույն աուդիո մեկնաբանություն (DVD-ի համար)Մատանիների տիրակալը. Երկու ամրոցԱՄՆ կինոքննադատների խորհուրդԼավագույն դերասանական խումբOnline Film Critics SocietyԼավագույն դերասանական խումբՖինիքսի կինոքննադատների միությունԼավագույն դերասանական խումբԱՄՆ կինոդերասանների գիլդիաԼավագույն դերասանական խումբ խաղարկային կինոյումMTV Movie AwardsԼավագույն օտարերկրյա դերասան/դերասանուհի2004Broadcast Film Critics AssociationԼավագույն դերասանական խումբՄատանիների տիրակալը. Թագավորի վերադարձըԻմպերիաԼավագույն բրիտանացի դերասանՖինիքսի կինոքննադատների միությունԼավագույն դերասանական կազմԱՄՆ կինոդերասանների գիլդիաԼավագույն դերասանական կազմ խաղարկային կինոյումMTV Movie AwardsԼավագույն դերասանական թիմԿարիբյան ծովի ծովահենները. «Սև մարգարտի» անեծքըՋոնի Դեփի հետ միասինԼավագույն հերոսMTV Movie Awards MexicoԱմենասեքսուալ հերոսTeen Choice AwardsԼավագույն համբույրՔիրա Նայթլիի հետԼավագույն էկրանային զույգՔիրա Նայթլիի հետԼավագույն կռիվՋոնի Դեփի հետԷքշնի լավագույն դերասան2005Եվրոպական կինոակադեմիաԼավագույն դերասան (հանդիսատեսի ընտրություն)Երկնային արքայությունTeen Choice AwardsԷքշնի լավագույն դերասանԼավագույն սիրային տեսարանԵվա Գրինի հետԼավագույն համբույրԵվա Գրինի հետ2006Teen Choice AwardsԷքշնի լավագույն դերասանԿարիբյան ծովի ծովահենները. Մեռյալի սնդուկըԼավագույն կռիվՋեք Դևենպորտի հետ2007National Movie AwardsՏղամարդու լավագույն դերԿարիբյան ծովի ծովահենները. Աշխարհի ծայրինTeen Choice AwardsԷքշնի լավագույն դերասանԼավագույն համբույրՔիրա Նայթլիի հետԼավագույն կռիվ2008Ոսկե ազնվամորիԵրկրորդ պլանի տղամարդու վատագույն դեր2012Jupiter AwardԼավագույն միջազգային արտիստՀրացանակիրներըՄիլանի կինոփառատոնԼավագույն դերասանԼավ բժիշկ2014MTV Movie AwardsԼավագույն կռիվՀոբիթ. Սմաուգի պարապուտըԼիլի Էվանջելինիի հետԼավագույն էկրանային վերամարմնավորում

 Ծանոթագրություններ 

 Աղբյուրներ 
 Theorlandobloomfiles.com  Ոչպաշտոնական կայք 
 Դերասանի կենսագրությունը Tiscali.co.uk կայքում  
 Орландо Блум  — կայք դերասանի մասին 
 Օրլանդո Բլումի հարցազրույցը

Կատեգորիա:Հոլիվուդյան դերասաններ
Կատեգորիա:Ամերիկացի դերասաններ
Կատեգորիա:20-րդ դարի դերասաններ
Կատեգորիա:Հոլիվուդյան փառքի ծառուղի
Կատեգորիա:Անգլիացի դերասաններ
Կատեգորիա:ՅՈՒՆԻՍԵՖ-ի բարի կամքի դեսպաններ
Կատեգորիա:Բրիտանացի հեռուստատեսային դերասաններ
Կատեգորիա:Բրիտանացի մոդելներ
Կատեգորիա:Բրիտանացի կինոդերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:20-րդ դարի անգլիացի տղամարդ դերասաններ
Կատեգորիա:Աուդիոգիրք կարդացողներ